ACTA DE LA SESSIÓ EXTRAORDINARI I URGENT

CELEBRADA PEL PLE DE L'AJUNTAMENT

EL DIA 29 D’ABRIL DE 2025

Membres assistents

Josep Maria Ferra Terrasa

Maria Roig Comas

Maria Nadal Vila

Manuel Bennasar Gutiérrez de la Concha

María Magdalena Alorda Salom

Maria Ines Font Cuesta

Jaime Terrasa Sampol

Carlos Arrondo Nadal

Yvette Yanira Matas Moranta

Maria Antonia Sabater Salom

María Andrea Busquets Pons

Antonio Bordoy Fernández

Rafel Mir Canyelles

 A la Vila d'Esporles, Comunitat Autònoma de les Illes Balears, essent les denou hores de dia 29 d’abril de 2025, es reuneix a la Sala d'Actes de la Casa de la Vila, en primera convocatòria, el Ple de la Corporació sota la presidència del Sr. batlle Josep Maria Ferra Terrassa, i amb l’assistència dels senyors regidors que es relacionen a l’encapçalament, amb l’objecte de celebrar sessió ordinària i en ella tractar els assumptes inclosos a l’ordre del dia, el qual fou degudament notificat. Assisteix com a secretària la Sra. Francisca Maimó Molina.

**1.-** **EXPEDIENT 568/2025. APROVACIÓ PRESSUPOST GENERAL 2025 I PLANTILLA DE PERSONAL. -** La regidora Sra. Yvette Yanira Matas Moranta, dona lectura i explica el contingut del pressupost i com s’ha treballat per aconseguir-ho.

Pressupost despeses 2025: 5.658.418,49€

Pressupost ingressos 2025: 5.658.418,49€

El Sr. Bennassar presenta les següents esmenes al pressupost:

Enmienda a la totalidad de los presupuestos el capítulo 1 supone un 58% del total del presupuesto

Enmienda parcial 1,

En la partida 01.326 que supone un déficit de 182.291,03€, lo que supone un 53% de la partida es una subvención encubierta, a dicha actividad frente a otras actividades y que se equilibre entre ingresos y gastos, se destine 100.000€ de esa partida a 01.241.2101 , y el resto de los 82291.03 se prorratee en las partidas 340.21201,21.202,20.300,22199,48.000 y a la subvención de entidades deportivas, o bien que se destine

Enmienda parcial 2

En la partida 01.326 que supone un déficit de 182.291,03€, lo que supone un 53% de la partida es una subvención encubierta, a dicha actividad que se destine al capítulo 01.0161 provisión, de un servicio básico como es la de agua sanitaria para la ejecución de pozos tan necesarios, para evitar desabastecimiento de agua sanitaria en verano

Pregunta para el equipo de gobierno, número de usuarios de la escuela de música del municipio, edades de los usuarios, y número de personas o usuarios empadronados y no empadronados en l municipio

Carencia de inversiones en el presupuesto, hay necesidad de mantenimiento de edificios y caminos propiedad del municipio, así como la red de agua y el presupuesto se va en un 58 % en capitulo 1

El batle dona la paraula a la Sra. Matas

La Sra. Matas explica que l’increment del Capítol 1 ve del compromís de l’equip de govern d’aplicar la RLLT aprovada per Ple a l’any 2018 i així dignificar els salaris d’alguns col·lectius. De fet el que més és beneficia és el personal de l’escoleta infantil.

Respecte a les inversions comenta que el pressupost no contempla partida atès que moltes d’elles venen subvencionades i sa part no subvencionada o aquelles necessàries però previstes es finançaran amb el romanent líquid de tresoreria de la liquidació del pressupost 2024 que està pràcticament tancada.

Respecte el dèficit de l’escola de música, quan es va aprovar la modificació de l’ordenança ja es sabia que no s’equilibrava el servei però l’equip de govern va optar per fer un increment prudent i invertir en cultura.

El Sr. batle explica que es votarà a l’esmena a la totalitat del pressupost presentada pel Partit Popular.

El batle va aprofitar el moment per explicar la situació de tots els projectes subvencionats en matèria d’aigua.

El batle va donar la paraula al Sr. Bordoy explicant prèviament que el PSOE va presentar per escrit les esmenes i l’equip de govern li va contestar també per escrit però per el coneixement de tots els presents es va donar lectura a les esmenes i la resposta a les mateixes:

Esmenes a les despeses de capítol I

Esmena 1:

Adaptació de les previsions de despesa a les taules retributives 2025.

Motivació:

Les previsions de despesa de capítol I no són exactes i no presenten una correspondència amb les retribucions fixades per l’Estat en el cas dels funcionaris. Per exemple: el sou base d’un A1 (òrgans de govern, línia 71 del pressupost) és calcula sobre 18.100,00 euros, quan les taules retributives estatals pels funcionaris fixen com a mínim, per un A1 nivell 1, 19.097,78 euros. Cal, per tant, ajustar a la realitat els conceptes, doncs és previsible una desviació substancial al llarg de l’any en curs. Excepte els casos de nova contractació, és possible un càlcul de despesa de capítol I, per tant, aquest s’ha d’incloure exacte.

Esmena 2:

Correcció de la despesa en Gestió del Sistema Tributari.

Motivació:

La despesa prevista implica un cost salarial de 20.900,00 euros més 22.000,00 euros de seguretat social. Aquest càlcul és erroni, doncs el cost de la despesa de Seguretat Social no guarda cap relació amb les retribucions. Cal reajustar el cost a la realitat.

Esmena 3:

Canvi del lloc de treball de “Recaptador”.

Motivació:

La recaptació de tributs està delegada en l’Agència Tributària de les Illes Balears, en conseqüència, no es requereix aquesta figura. Es proposa modificar la Relació de Llocs de Treball per remetre la figura del Recaptador dins l’Administració General.

Esmena 4:

Correcció de la designació del personal laboral A2 i C1

Motivació:

Els llocs de feina del personal laboral es designen per mòduls professionals, no per grups i subgrups. En conseqüència, no poden tenir aquesta designació. Cal corregir aquestes designacions amb la indicació concreta del mòdul professional al qual es fa referència.

Esmenes capítols 2, 4 i 6

Esmena 5:

Canvi de referència de despesa en personal contractat a càrrec de capítols 2, 4 o 6.

Motivació:

Els conceptes “Enginyer”, “Arquitecte”, “Educadora carrer”, “Substitució treballadora familiar”, “Especialista música” i “Professors Escola Música” fan referència a pagaments de personal o contractes. En conseqüència, aquesta despesa s’hauria d’integrar a capítol I.

Esmena 6:

Reducció de la partida “Sportulis” i increment de la partida “Xarxa Aigua”

Motivació:

La partida dedicada a la publicació d’Sportulis és d’11.000,00 euros. Es proposa la reducció del cost mitjançant la digitalització i l’eliminació del suport paper, contribuint així a una millora de la sostenibilitat i reduint el cost necessari a 4.000 euros. Es proposa revertir l’estalvi de 7.000 euros en la partida “Xarxa Aigua”, que pujaria a 13.000 euros.

La raó fonamental es troba en què estem en períodes de sequera i són necessàries inversions en matèria del cicle del aigua. Així, a més, es redueix la incongruència de destinar 28.600,00 euros a “Estudis xarxa d’aigua” i només 6.000,00 euros a la inversió.

Esmena 7:

Reducció de la partida “Promoció econòmica Fira”.

Motivació:

Segons les dades facilitades per l’Ajuntament, durant l’any 2024 les subvencions foren suficients per a fer front a la despesa de la Fira Dolça. En conseqüència, la destinació d’una partida de 12.000,00 euros per fer front a aquesta despesa és del tot innecessària.

Es proposa la reducció en 10.000,00 euros d’aquesta partida, resultant en 2.000,00 euros, i la destinació del sobrant a neteja viària.

Esmena 8:

Reducció de la partida “Altres festes”

Motivació:

El pressupost dedicat a festes suposa 96.000,00 euros que, sumats a les fires, arriben als 115.000,00 euros i supera substancialment la suma d’inversió en manteniment d’edificis i instal·lacions vinculades a educació i sanitat. Per aquesta raó, es proposa la reducció en 21.000,00 euros del pressupost “Altres festes” per destinar a parts proporcionals a inversió en manteniment d’edificis vinculats a educació i sanitat: increment en 10.000,00 euros en “Manteniment Centre Cotoner”, increment en 6.000,00 euros en “Edifici Escola”; i 5.000,00 euros en “Edifici Escoleta”.

El batle dona la paraula a la Sra. Busquets la qual no presenta cap esmena però dona la seva opinió.

La Sra. Busquets comparteix amb PAS-MES per Esporles la idea de mantenir la partida per festes, l’aportació a l’escola de música, encara que es podria fer un increment encara que sigui petit de les taxes cobrades però està totalment en contra de la publicació de l’Sportulis a rel d’un article fals de la seva persona que es va permetre publicar ja fa un temps a la revista.

Li agradaria més inversió en neteja i com sempre ha demanat en Policia ja sigui en personal o més vehicles.

La Sra. Font li contesta a la Sra. Busquets que la revista se supervisa però hi ha un apartat d’opinió on no s’intervé per part de l’Ajuntament.

La Sra. Matas comenta que una vegada convocat el Ple es varen adonar de la necessitat de modificar-ho amb la incorporació d’una partida.

L’Ajuntament d’Esporles fa uns mesos està col·laborant amb un municipi afectat per la Dana a València. Aquest municipi és Aldaia. Al llarg de l’any s’han duit a terme diverses activitats benèfiques a Esporles i els diners recaptats s’han ingressat a una compte de l’Ajuntament que es va obrir exclusivament per donatius.

Els diners recaptats ara s’han de transferir a l’Ajuntament d’Aldaia i per fer-ho s’ha de signar un conveni amb ells. La transferència d’aquests diners s’ha de fer des de el nostre pressupost i per tant és necessari incorporar al pressupost una partida d’ingressos i una de despeses per import de 15.435,34€ que és la suma de tots els donatius recaptats.

El batle comenta que es votarà l’esmena al pressupost com totes les altres i finalment el pressupost definitiu i la plantilla de personal incorporada a l’expedient.

El Sr. Manuel Bennasar, demana al PSOE i a la regidora no adscrita que acceptin la proposta del PP.

Sotmesa a votació l’esmena a la totalitat del pressupost no fou aprovada amb el resultat següent:

- Sis (6) vots a favor del PP, PSOE i la regidora la adscrita

- Set (7) vots en contra de PAS-MÉS

Quan son les 21 hores i 10 minuts es fa un recés per a valorar les esmenes.

El Ple es reinicia a les 21 hores i vint-i-tres minuts.

El Sr. batle dona la paraula a la Regidora d’Hisenda Yvette Yanira Matas per explicar l’opinió del PP. La Sra. Yvette, explica que les dues mocions presentades pel PP estan relacionades amb l’Escola de Música i explica que es molt complicat atès que falten dades més concretes sobre partides per poder acceptar l’esmena i el mateix passa amb la segona moció.

A continuació es passa a votar les esmenes parcials del PP (2) i PSOE (8).

Sotmesa a votació la moció del PSOE queda de la manera següent:

**Esmenes 1, 2, 3 i 5:**

- Dos (2) vots a favor del PSOE

- Set (7) en contra de PAS – MÉS

- Quatre (4) abstencions del PP i regidora no adscrita

**Esmena 4:**

- Nou (9) vots a favor de PAS-MÉS i PSOE

- Quatre (4) abstencions del PP i regidora no adscrita

**Esmena 6:**

- Sis (6) vots a favor de PSIB, PP i regidora no adscrita

- Set (7) vots en contra de PAS-MÉS

**Esmena 7 i 8:**

- Dos (2) vots a favor del PSOE

- Onze (11) vots en contra de PAS-MÉS, PP i regidora no adscrita

Sotmesa a votació la moció del PP queda de la manera següent:

**Esmena 1 i 2:**

- Quatre (4) vots a favor del PP i regidora no adscrita

- Dos (2) abstencions del PSOE

- Set (7) vots en contra de PAS – MÉS

Sotmesa a votació l’esmena de PAS-MÉS (Aldaia), queda de la manera següent:

- Set (7) vots a favor de PAS-MÉS

- Sis (6) abstencions del PSOE, PP i la regidora no adscrita

El Sr. batle dona la paraula als portaveus com a darrera intervenció.

El Partit Popular considera que en el sentit de les mocions el pressupost ha d’estar equilibrat i destinar els recursos als serveis bàsics, el seu vot serà en contra

El Partit Socialista en mantén en la votació en contra del pressupost.

La Sra. Andrea Busquets, regidora no adscrita diu que s’abstendrà.

Sotmesa a votació el pressupost i la plantilla de personal per a 2025 fou aprovat amb el resultat següent:

- Set (7) vots a favor de PAS-MÉS

- Cinc (5) vots en contra del PP i PSOE

- Una (1) abstenció de la regidora no adscrita

El Sr. batle agraeix la feina feta a la regidora d’hisenda i a tot l’equip de l’Ajuntament.

 [Un cop examinats els punts assenyalats a l’ordre del dia, essent les vint-i-una hores i quaranta quatre minuts el Sr. batle aixecà la sessió, i per fer-hi constar el que s’hi ha tractat, jo la secretària en don fe, i amb el seu Vist-i-plau estenc la present Acta al lloc i la data assenyalats a l’encapçalament.](http://www.atib.es/)

[La secretària l Vist i plau](http://www.atib.es/)

 [El batle](http://www.atib.es/)